CELEX: C2005/271/43
Language: da
Date: 2005-10-29 00:00:00
Title: Sag T-311/05: Sag anlagt den 9. august 2005 — Rounis/Kommissionen

29.10.2005   
            
            
               DA
            
            
               Den Europæiske Unions Tidende
            
            
               C 271/22
            
         Sag anlagt den 9. august 2005 — Rounis/Kommissionen
   (Sag T-311/05)
   (2005/C 271/43)
   Processprog: fransk
   Parter
   
      Sagsøger: Georgios Rounis (Bruxelles, Belgien) [ved: avocat E. Boigelot]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens afgørelse om afvisning af at overføre en del af sagsøgerens løn, som er bestemt til dækning af udgifterne i forbindelse med hans datters studier i universitetsåret 2003-2004.
            
         
               —
            
            
               Sagsøgeren tilkendes en erstatning for økonomiske og ikke-økonomiske skade som følge af de forskellige væsentlige fejl, der er begået på forskellige niveauer, hvilket tab efter billighed kan opgøres til i alt 13 582,88 EUR med tillæg af renter 5,25 % indtil betaling sker, hvorved der tages forbehold for en forhøjelse eller nedsættelse af beløbet under sagen.
            
         
               —
            
            
               Kommissionen tilpligtes under alle omstændigheder til at betale sagens omkostninger.
            
         Søgsmålsgrunde og væsentligste argumenter
   Sagsøgeren, som ligeledes var sagsøger i sag T-17/01 (1), har bl.a. anfægtet ansættelsesmyndighedens afvisning af at overføre 35 % af hans nettomånedsløn, der er bestemt til at dække de udgifter, som er forbundet med hans datters universitetsstudier.
   Sagsøgeren har herved præciseret, at han har godtgjort de reelle udgifter i Det Forenede Kongerige, og at de i førnævnte sag afsagte domme af 16. maj 2002 samt af 30. september 2003 anerkendte hans ret til at foretage en sådan overførsel.
   Sagsøgeren har til støtte for sine påstande anført, at der er sket tilsidesættelse af vedtægtens artikel 62 og 67, samt af artikel 17 i vedtægtens bilag VII og i bilag XIII, ligeledes i den affattelse af disse bestemmelser, der følger af den nye vedtægts ikrafttræden pr. 1. maj 2004. Sagsøgeren har ligeledes anført, at der er sket tilsidesættelse af de almindelige retsprincipper, såsom princippet om god forvaltningsskik og princippet om beskyttelse af den berettigede forventning, samt tilsidesættelse af omsorgspligten og af de principper, som pålægger ansættelsesmyndigheden kun at træffe afgørelse på grundlag af relevante grunde, der ikke er behæftet med åbenbart urigtige skøn.
   
      (1)  Dom af 16.5.2002 (Sml. Pers. I-A, s. 63; Sml. Pers. II, s. 301) og af 30.9.2003 (Sml. Pers. I-A, s. 221; Sml. Pers. II, s. 1079).